burgasdotpro/wikipedia huggingface dataset:
Vitálišovce

Vitálišovce (maď. "Vitálisfalu") sú mestskou časťou mesta Liptovský Mikuláš. K 30. júlu 2009 tu žilo 132 obyvateľov. 
Polohopis.
Nachádzajú sa v Liptovskej kotline, na ľavom brehu potoka Smrečianka a na východnom úpätí vrchu Háje (746,5 m n. m.), na okraji cesty III. triedy do obce Žiar, na severovýchodnom okraji mesta, 4 km na východ od jeho centra. 
K mestu boli Vitálišovce pričlenené v roku 1971 a v súčasnosti už stavebne splynuli s južnejšie ležiacim sídliskom Podbreziny. Západne od mestskej časti sa nachádza lyžiarsky vlek, bufet Milka, v minulosti pod názvom Smrečianka a športový areál Xsport, ako aj areál pre trénovanie psov, tzv. agility. Na južnom okraji (ulica Lipová) je Zariadenie pre seniorov Royal Care . Na autobusovej zastávke pri lyžiarskom vleku zastavujú prímestské spoje do obcí Smrečany a Žiar, nepremávajú sem spoje MAD Liptovský Mikuláš, avšak Vitálišovce sú v dosahu konečnej zastávky Podbreziny - sever, kde sem vedú spoje mestské autobusovej dopravy s číselným označením 8,9,10,11.
Iomega Jaz

Iomega Jaz alebo mechanika Jaz (angl. Jaz drive), je výmenný systém na úschovu dát, ktorý zaviedla spoločnosť Iomega. V súčasnosti už nie je podporovaný.
Tieto mechaniky boli uvedené s kapacitou 1 a 2 GB, čo bolo významné zvýšenie v porovnaní s vtedy najpopulárnejším systémom Zip. Na rozdiel od Zip mechaniky, ktorá používala technológiu pružných diskov, Jaz bol založený na technológii pevného disku. Obsahoval jednu platňu pevného disku vo výmennom puzdre s motormi a hlavami v pevnej časti jednotky. Jaz nikdy nedosiahol taký úspech a rozšírenie ako Zip, pričom názory na dôvod sa rozchádzajú. Jedným z názorov bol rastúca popularita a klesajúca cena CD-R a CD-RW mechaník, podľa iných názorov rastúca kapacita pevných diskov alebo zlá marketingová stratégia spoločnosti Iomega. Kritizovaná bývala aj spoľahlivosť mechaniky. Moderný systém Iomega REV drive vyzerá byť ako nový pokus ovládnutia trhu s použitím podobnej technológie.
CD-ROM

CD-ROM ("Compact Disc Read-Only Memory") je neprepisovateľné optické záznamové médium fyzicky totožné s Audio CD, pričom formát uložených údajov je prispôsobený na uchovanie a čítanie počítačových dát. Kapacita CD-ROM média je obyčajne 650-700 MB.
CDrom význam.
Na rozdiel od diskových zariadení, ako napríklad disketa, pevný disk, Zip mechanika a podobne nie sú dáta ukladané do sústredných kružníc, ale do jednej dlhej špirály podobne ako na gramofónovej platni. Záznam na CD-ROM disku je jednostranný, dĺžka celej špirály je okolo 6 km a hustota uložených dát je konštantná.
Dáta sa zaznamenávajú do sektorov, ktoré majú veľkosť 2352 bajtov. Dáta môžu byť zaznamenané troma spôsobmi:
Sektor sa skladá z 98 rámcov. Každý rámec začína 24 synchronizačnými bitmi a potom nasledujú 2 bloky s dvanástimi používateľskými bajtami a 4mi bajtami CIRC korekcie. Každý bajt začína trojicou spojovacích nulových bitov a 14-bitovým kódom bajtu. Pri zakódovaní nesmú byť dve jednotky vedľa seba. Aby to nenastalo, pri spájaní bajtov sú preložené tromi spojovacmi nulovými bitmi. Každá sekunda záznamu obsahuje 75 sektorov.
Dejiny CD-ROM siahajú do roku 1970 k firme RCA, ktorá vyvinula obojstranný video disk s priemerom 30,5 cm so spôsobom zápisu a čítania založeným na optike a odrazu lasera. Vzhľadom na vysokú cenu a malú odolnosť sa tento disk veľmi neujal. Veľa firiem vyvíjalo podobné riešenia, situácia sa zmenila v roku 1980, kedy firmy Philips a Sony uzavreli dohodu o spoločnom štandarde. Prvé CD bolo vyrobené v auguste 1982 v Hannoveri v prvej továrni na výrobu lisovaných CD, bola na ňom zaznamenaná Alpská symfónia Richarda Straussa. Masová výroba bola spustená 17. augusta 1982. Nasledovalo použitie na uloženie dát, rýchlosť mechaník sa označuje násobkom rýchlosti pôvodných audio CD, dnes obyčajne 52x.
Lubelské vojvodstvo

Lubelské vojvodstvo (po poľsky "województwo lubelskie") je jedno zo 16 vojvodstiev Poľska. Nachádza sa na východe Poľska. Susedí z Podleským, Mazovským, Svätokrižskym a Podkarpatským vojvodstvom a ďalej s Bieloruskom a Ukrajinou.
Geografia.
Geografické oblasti: Lublinská pahorkatina, Sandomierska kotlina, Roztocze, rovinaté Lublinské Polesie a Južné Podlesie.
Mestá.
Vo vojvodstve je 51 miest, z toho 4 najväčšie majú práva powiat.
Počet obyvateľov a povrch podľa GUS z 31.12.2022
Hospodárstvo.
V roku 2006 (podľa údajov z roku 2004) bolo vojvodstvo podľa Štatistického úradu Európskej komisie ("Eurostat") označené za najchudobnejší región Európskej únie s priemerným príjmom 3 538 eur na obyvateľa (33% priemeru únie).
Priemysel.
Najvýznamnejšie závody:
Ochrana prírody.
Nachádzajú sa tu významné lesné komplexy: Lasy Janowskie a Puszcza Solska 
Národné parky:
Chránené krajinné oblasti:
Turistika a odpočinok.
Zaujímavé sú tiež regióny Roztocze a Puszcza Solska.
História.
Vojvodstvo v rokoch 1474-1795.
Terajšie územie vojvodsta patrilo v uvedenom období do vojvodstiev Lubelského, Ruského a Bielskeho. Časti powiatu radzynského a powiat bialski patrili do Brzesko-litewského vojvodstva Veľkeho litovského kniežatstva.
Vojvodstvo od roku 1999.
V roku 1999 po reforme vzniklo Lubelské vojvodstvo z území vojvodstiev lubelskiego, chełmskiego, zamojskiego tiež časti bialskopodlaskiego, siedleckiego a tarnobrzeskiego.
Katalóg spektier

Katalóg spektier je katalóg hviezd so zmeranými spektrami. Prvý katalóg, ktorý obsahuje údaje o spektrálnych typoch hviezd podľa dodnes používanej klasifikácie, je "Henry Draper Catalogue" (HD) z rokov 1918-1924 (223 000 hviezd jasnejších ako 9,5m), ekvinokcium 1900,0. Známy je "Potsdamer Spektraldurchmusterung" (PSD) z rokov 1929-1938, zostavený F. Beckerom, H. A. Brückom a M. L. Humasonom, a päťdielny "Bergedorfer Spektraldurchmusterung" (BSD) z r. 1935-1953, zostavený A. Schwassmannom a A. A. Wachmannom. Novší je "Atlas of Stellar Spectra" od W. W. Morgana, P. Ch. Keenana a E. Kellmanovej z roku 1943, zrevidovaný roku 1953. Obsahuje spektrá štandardných hviezd podľa úplnej dvojrozmernej klasifikácie hviezdnych spektier; podľa autorov sa označuje aj ako katalóg MKK.
Atlas of Stellar Spektra

Atlas of Stellar Spektra je katalóg hviezd od W. W. Morgana, P. Ch. Keenana a E. Kellmanovej z roku 1943, zrevidovaný roku 1953. Obsahuje spektrá štandardných hviezd podľa úplnej dvojrozmernej klasifikácie hviezdnych spektier; podľa autorov sa označuje aj ako katalóg MKK.
Atmosférická absorpcia

Atmosférická absorpcia je pokles intenzity, resp. amplitúdy svetelnej vlny pri prechode cez atmosféru. Väčšia časť žiarenia, ktoré k nám z vesmíru prichádza, cez atmosféru neprenikne. V celom spektre sú iba dve pásma, v ktorých žiarenie preniká až na zemský povrch (pozri optické okno, rádiové okno). Intenzitu vlnenia po prechode atmosférou určuje vzťah:
formula_1,
pričom formula_2 je intenzita vstupujúceho vlnenia, formula_3 hrúbka atmosférickej vrstvy a formula_4 koeficient absorpcie.
Nikon D100

Nikon D100 je už nevyrábaná poloprofesionálna digitálna zrkadlovka. Bola uvedená 21. februára 2002 na PMA Annual Convention and Trade Show ako priamy konkurent pre Canon D60. S doporučenou koncovou cenou $1 999 bez objektívu to bola len druhá 6 megapixelová digitálna zrkadlovka, ktorá prelomila hranicu 2 000 dolárov, po Canon D60.
Aj keď meno D100 naznačuje, že fotoaparát je digitálnou verziou modelu Nikon F100, dizajn fotoaparátu viac pripomína Nikon N80, ktorý je viac spotrebiteľsky orientovaný fotoaparát ako profesionálny Nikon F100. Cena fotoaparátu klesla pod $1 699 v máji 2003 a pod $1 499 v decembri 2003. Na jar 2004 Nikon vydal D70, ktorá ponúkla podobné funkcie ako D100, ale za ešte nižšiu cenu $999. Napriek tomu Nikon vyrábal D100 ešte do roku 2005, kedy uviedol viac odolného a profesionálne orientovaného nástupcu, Nikon D200.
CD-R

CD-R je skratka označujúca kompaktný disk s možnosťou zápisu dát.
Ide o štandardný disk v tvare kotúča s priemerom , niekedy aj . Médium môže mať ľubovoľný tvar, musí mať však štandardizovaný stredový otvor a musí mať ťažisko v strede tohto otvoru z dôvodu stabilnej rotácie. Najčastejším nediskovým tvarom je obdĺžnik, ktorý má zbrúsené rohy, aby sa dal ľahko použiť v mechanikách ako disk. V tomto tvare sa používa hlavne ako reklamný materiál, napríklad ako vizitka. Kapacita disku je rovnaká ako pri bežnom disku CD-ROM, teda 74 minút audia vo formáte CD-DA alebo 650 MB dát. V súčasnosti je vďaka tolerancii častejšie možné sa stretnúť s diskami s kapacitou 700 MB alebo 80 minút, čo je maximum, čo norma umožňuje. Väčšie médiá už nemusia byť čitateľné vo všetkých prehrávačoch.
Dáta sú uložené v špirálovitej stope začínajúcej v strede disku.
Disk je vyrobený z polykarbonátového pružného výlisku, na ktorý je nanesená svetlocitlivá vrstva s obsahom zlata alebo striebra a ochranný lak.
Princíp záznamu.
Princíp záznamu spočíva v zmenách odrazivosti reflexného média. Záznam sa vykonáva v mechanikách umožňujúcich zápis, tzv. napaľovačkách, čo je štandardná súčasť počítača. Pri zápise sa pomocou laserového lúča zahreje miesto na teplotu vyše 300 ˚C. Dôjde k nevratnej zmene farby a toto miesto už neodráža laserový lúč. Rozdiel medzi tmavým a svetlým miestom je však nižší ako pri lisovaných médií, kde sa rozdiel v odrazivosti dosahuje pomocou priehlbiniek. Z tohto dôvodu nemusia niektoré zastarané CD mechaniky čítať napaľované médiá, ide hlavne o hudobné veže alebo zastarané mechaniky v osobných počítačoch.
Applications Technology Satellite

Applications Technology Satellite (skratka ATS) je americká družica, pôvodne iba komunikačná, neskôr aj s programom aplikovaného výskumu zameraným najmä na meteorológiu, hľadanie pozemských surovinových zdrojov a navigáciu. ATS 6 prenášala údaje a obraz zo spoločného letu Apollo-Sojuz v roku 1975.
Nikon (spoločnosť)

Nikon Corporation (transkripciou: "Kabušiki gaiša Nikon") je japonská firma, ktorá je jedným z popredných svetových výrobcov klasických a digitálnych fotoaparátov a fotografickej optiky. Okrem vybavenia pre fotografiu vyrába aj ďalšie optické prístroje, ako sú napríklad mikroskopy, ďalekohľady, geodetické prístroje, prístroje pre výrobu polovodičových súčiastok, ale aj ďalšie jemné zariadenia, ako napríklad krokové motory.
Dejiny firmy.
Nikon verzus Canon.
Je paradoxné, že súčasný najväčší japonský rival Nikonu na poli fotografickej techniky firma Canon vo svojich prvých aparátoch v rokoch 1935 – 1948 používala výhradne optiku Nikkor.
Fotoaparáty pre kozmický výskum.
Vzhľadom k popularite fotoaparátov Nikon v USA, NASA v šesťdesiatych rokoch firmu Nikon vybrala pre vývoj kinofilmového fotoaparátu pre kozmický výskum.
Prvý fotoaparát pre kozmický výskum síce vychádzal z osvedčeného Nikonu F, ale musel byť pre splnenie prísnych kritérií NASA výrazne prepracovaný. Prvýkrát bol použitý až v roku 1970 v misii Apollo 15 (štvrté pristátie na Mesiaci).
Nikon poznatky získané pri vývoji a využití tohoto fotoaparátu aplikoval pre svoj ďalší vývoj, takže ďalšie fotoaparáty založené na komerčných F2 a F3 už potrebovali pre použitie v NASA výrazne menšie úpravy a fotoaparát z roku 1989 založený na komerčnom F4 má už len niekoľko kozmetických úprav týkajúcich sa ľahšieho ovládania v skafandri a bezváhovom stave.
ATS

ATS môže znamenať:
CD-RW

CD-RW ("Compact Disk ReWritable") je optické médium, ktoré má všetky vlastnosti ako CD-R a navyše umožňuje vymazanie jeho obsahu a nahranie nového. Počet týchto prepisov sa uvádza okolo 1000. Na rozdiel od CD a CD-R má toto médium v sebe chemickú vrstvu, ktorá môže byť v amorfnej alebo kryštalickej štruktúre. Amorfná štruktúra rozptyľuje svetelný lúč lasera a kryštalická štruktúra ho prepúšťa. Zápis alebo zmena štruktúry citlivej vrstvy sa vykonáva zvýšenou intenzitou laserového lúča, čím sa vrstva lokálne zahreje a roztaví. Ak je toto žiarenie stále, vytvorí sa kryštalická štruktúra. Ak je striedavé, vytvorí sa amorfná štruktúra.
Canon EOS-1Ds Mark II

EOS-1Ds Mark II je profesionálna digitálna zrkadlovka od spoločnosti Canon z Japonska. Je to najvyšší model rady fotoaparátov Canon EOS, s full-frame 16,7 megapixelovým CMOS senzorom (najväčší dostupný vzhľadom na rok 2006 v 35 mm digitálnej zrkadlovke). Ako profesionálne fotografické telo je EOS 1Ds Mark II veľká, odolne postavená, vodotesná a prachotesná.
Podobne ako pri 5D, nižšom full-frame modeli v rade digitálnych zrkadloviek Canonu, je nízko-prechodový filter použitý na rozmazanie moaré.
Stanica metra

Stanica metra je stanica mestskej hromadnej dopravy, na ktorej stoja vlaky metra. Nachádzajú sa väčšinou v podzemí, tam, kde sa linky metra križujú, stanice metra sú viacúrovňové.
Na povrchu sú stanice metra obyčajne označené logom spoločnosti, ktorá metro prevádzkuje. Logo označuje vstupy do stanice. Každá stanica má niekoľko samostatných vstupov, ktoré uľahčujú pohodlný prístup do stanice a umožňujú pohyb cestujúcich bez toho, aby museli na povrchu prechádzať ulicu. Vstupy do metra sa preto často nachádzajú v podchodoch. Pri každom vchode býva prehľadná mapa alebo schéma, ktorá uľahčuje orientáciu cestujúcich v stanici a orientáciu v prepravnej sieti metra.
V niektorých prípadoch sú stanice priamo spojené s dôležitými budovami a umožňujú tak priamy prístup do vstupných priestorov budovy.
Stanice metra v niektorých mestách, ako napríklad Montreal, Štokholm alebo Moskva sú známe svojou vyspelou architektúrou a bohatou výzdobou.
Stanice metra majú omnoho častejšie ako železničné alebo autobusové stanice svoje osobitné architektonické a umelecké stvárnenie, čo pomáha ľahko identifikovať každú stanicu.
Najčastejšie konštrukcie staníc.
Podzemné.
Plytko založené, hĺbené.
Stanica je budovaná v otvorenej jame, v hĺbke okolo 10 metrov pod povrchom. S povrchom väčšinou býva spojená pevným schodiskom. Príkladom hĺbenej stanice je Opatov v Prahe.
Hlboko založené, razené.
Razená stanica sa nachádza hlboko pod zemou, v hĺbke obyčajne 20 až 60 metrov. Pozostáva z niekoľkých lodí a jej výstup je vyvedený von väčšinou jedným alebo viacerými eskalátorovými tunelmi. Stanice tohto typu je možné použiť ako protilietadlový alebo protiatómový kryt. Príkladom razenej stanice je Náměstí Míru v Prahe.
Trojloďové.
Trojloďové stanice sú medzi razenými najrozšírenejšie. Sú konštruované tak, že existujú bočné dve lode, v každej je jedna koľaj. Prostredná loď potom slúži pre prístup cestujúcich, býva z nej vyvedený výstup. Lode vzájomne spájajú prestupy, medzi nimi sa nachádzajú stanicu podopierajúce piliera. Počas výstavby sa najprv vyrazí bočné tunely, potom stredné, a nakoniec sa medzi vystřílejí samotnej prestupy; tým vzniknú piliera. Príkladom trojloďovej stanice je Anděl v Prahe. 
Dvojloďové.
Dvojloďové stanice sa vyskytujú veľmi zriedkavo. Usporiadané sú tak, že pre každú koľaj existuje jedna loď, obe sú spojené zhruba uprostred nástupišťa. Příkladom dvojloďovej stanice je Bratislavskaja v Moskve.
Jednoloďové.
Jednoloďové stanica tvorí iba jediný rozsiahly podzemný priestor, ktorý nie je ničím podopieraný; všetka váha skaly nad stanicou sa prenáša do jej stien. Príkladom jednoloďovej stanice sú Kobylisy v Prahe.
Povrchové.
Povrchové stanice metra sú najľahšie postaviteľné a samozrejme najlacnejšie. Môžu však byť dekoratívne architektonicky spracované alebo sa môžu podobať len obyčajným železničným zastávkam. Príkladom povrchovej stanice je Rajská zahrada v Prahe.
Nadzemné.
Nadzemné stanice vznikajú na nadzemnej konštrukcii, spolu s povrchovými patrí k rozšíreným u tzv. ľahkého metra a tiež v sieti klasického metra v New Yorku a ostatných mestách USA (v Európe sa toľko neuplatnili).
Andy Murray

Sir Andrew Barron Murray, OBE (* 15. máj 1987, Dunblane, Škótsko) je súčasný škótsky profesionálny tenista.
Kariéra.
Stal sa prvým tenistom od júla 2005, ktorý sa dostal do top2 rebríčka ATP, kde odvtedy bola dvojica tenistov Roger Federer a Rafael Nadal. Naposledy v júli 2005 bol na 2. mieste Lleyton Hewitt.
Počas svojej kariéry vyhral 16 turnajov ATP. BBC ho vyhlásila za škótsku športovú osobnosť roka.
V septembri 2012 sa na US Open dostal po druhýkrát do finále po výhre nad Tomášom Berdychom z Česka 3:1 na sety. Vo finále sa stretol s Novak Đokovićom, ktorého porazil 3:2 na sety. S tým istým hráčom sa stretol aj vo finále Australian Open kde s ním naopak prehral. Vynahradil si to však na Wimbledone 2013, kde sa opäť s Đokovićom stretol vo finále. Tam ho po dramatickom závere porazil suverénne 3:0 na sety. Po 77 rokoch sa tak z grandslamového titulu teší britský tenista.
Na jeseň 7. novembra 2016 sa dostal na 1. miesto medzinárodného rebríčka ATP vo dvojhre, po šnúre 21 víťazných zápasov a zisku 4 turnajových titulov za sebou (Peking, Šanghaj, Viedeň a Paríž). Prerušil tak nadvládu Novaka Đokovića, ktorý bol svetová jednotka od 7. júla 2014.
Nikon

Nikon môže byť:
Jaz

Jaz môže byť:
Pixel (grafika)

Pixel (skratkové slovo z angl. "picture element –" obrazový prvok), skratka px alebo pel, je základná jednotka digitálnej rastrovej (bitmapovej) grafiky (fyzický bod, najmenší adresovateľný prvok). Predstavuje jeden svietiaci bod na monitore, resp. jeden bod digitálneho alebo vytlačeného obrázku.
Body na obrazovke tvoria štvorcovú sieť a každý pixel možno jednoznačne identifikovať podľa jeho súradníc. Vzhľadom na obmedzené množstvo pixelov a obmedzenú frekvenciu vykresľovania obrazu dochádza pri zobrazení na monitore k mnohým nežiaducim efektom. Medzi ne patrí napríklad aliasing, moaré, neostrosti, mozaikové skreslenia, strata informácii pri zmenšovaní, zväčšovaní alebo otáčaní obrazu a pod.
Veľkosť pixela záleží na type monitora. Pri obvyklých analógových typoch sa veľkosť pixela mení zmenou rozlíšenia. LCD obrazovky naproti tomu majú počet fyzických pixelov (tzv. natívne rozlíšenie) spravidla pevne viazané na používané rozlíšenie (napríklad 1024×768) a zobrazenia jediného rozlíšenia pri takom monitore vedie k určitej deformácií obrazu, pretože „počítačové pixely“ sú prepočítavané nerovnomerne prerozdeľovane na väčší počet „fyzických pixelov“.
V bežných režimoch má obrazovka rozlíšenie od zhruba 640×480 po 1600×1200, prípadne i viac. Napríklad pri 15-palcovom monitore pri rozlíšení 1024×768 predstavuje veľkosť jedného pixela sotva . Maximálne možné rozlíšenie monitoru sa uvádza v jednotkách „pixel na palec“ (skratka ppi z anglického pixel per inch).
Olympus C-770

Olympus C-770 Ultra Zoom je digitálny fotoaparát od spoločnosti Olympus. Bol prvýkrát ohlásený v roku 2004 na Photo Marketing Association Annual Convention and Trade Show. Najjedinečnejšou funkciou fotoaparátu C-770 je jeho schopnosť nahrávať VGA MPEG-4 video pri 30 snímkach/s. Je vybavený 10 násobným optickým objektívom.
Best of the Beast

Best of the Beast je prvá oficiálna kompilácia najvačších hitov britskej heavy metalovej skupiny Iron Maiden, ktorá vyšla v roku 1996 pri príležitosti 20.výročia vzniku skupiny v troch formátoch: LP s 34 skladbami, dvojCD s 27 skladbami a CD so 16 skladbami. Na albume sú zaradené z väčšej časti najznámejšie skladby skupiny, obsahuje však aj nové skladby, napríklad „Virus“, ktorú naspieval Blaze Bayley. Obal albumu a singlu „Virus“ navrhol Derek Riggs.
Single.
vydané: 2. september 1996
Ultra Zoom

Ultra Zoom je séria digitálnych fotoaparátov od spoločnosti Olympus:
Doha

Doha môže byť:
Moaré (rušivý obraz)

Moaré alebo moiré [čítaj "moaré"] je rušivý efekt, ktorý môže pokaziť kvalitu snímok zaznamenaných digitálnym fotoaparátom a niekedy sa vyskytuje aj v televíznom vysielaní.
Efekt vzniká vtedy, keď pravidelný obrazec poľa buniek snímača fotoaparátu alebo zobrazovacích bodov obrazovky alebo displeja interferuje s nejakým pravidelným vzorom na ploche zobrazenia, napríklad so štruktúrou tkaniny. Prekrývanie dvoch pravidelných obrazcov, ktoré sú si podobné, ale nie sú dokonale vyrovnané, vedie ku vzniku sady vzorov efektu moiré. Ten sa prejavuje ako farebné pruhy alebo kruhy.
Moaré

Moaré alebo moiré môže byť:
AUOS

AUOS (skratka z ruského názvu "Avtomatičeskije universaľnyje orbitaľnyje stancii") je štandardizovaná platforma pre vedecké a technologické družice posielané na nízku obežnú dráhu Zeme. Primárne sa používala v programoch Interkozmos a Aureole. Platforma AUOS bola schopná niesť 400 až 600 kg vedeckých prístrojov a zásobiť ich energiou na úrovni 50W denne.
Služba

Služba je nehmotný ekonomický statok. Spotrebúva sa v momente, keď je vyrobená.
Služby sú výsledok určitej ekonomickej činnosti (práce). Cieľom služieb je uspokojovať ľudské potreby. Môže ísť pritom o služby materiálnej alebo nemateriálnej povahy. K službám materiálnej povahy možno zaradiť napríklad opravárenské a údržbárske práce, služby nákladnej dopravy, obchodu, časti spracovateľského priemyslu a pod. Za služby nemateriálnej povahy považujeme služby školstva, vedy, kultúry a iných oblastí nevýrobnej sféry.
Služby predstavujú z hľadiska celého národného hospodárstva tzv. tretí sektor výroby, ktorý sa má významne zúčastňovať na tvorbe hrubého národného produktu.
AUR

AUR môže byť: 
Aur môže byť:
Potápačská maska

Potápačská maska je základná súčasť potápačského výstroja, ktorá umožňuje potápačom, nádychovým potápačom, a šnorchlistom vidieť pod vodou.
Ľudské oko je prispôsobené na videnie vo vzduchu, ktorý má odlišné optické vlastnosti než voda. V priamom kontakte s vodou sa svetlo dopadajúce do oka sa láme v odlišnom uhle a oko nie je schopné správne zaostriť. Potápačská maska vytvára pred očami priestor naplnený vzduchom, vďaka ktorému je oko schopné správne zaostriť.
Na rozdiel od plaveckých okuliarov zakrýva potápačská maska i nos potápača. Pri potápaní sa tlak okolitého prostredia (vody) zvyšuje a v maske tak vzniká podtlak, ktorý môže poškodiť oči. Zakrytý nos umožňuje potápačovi výdychom vzduchu do masky vyrovnať v nej tlak, takisto sa pomocou výdychu môže z masky odstrániť voda, ktorá do nej náhodne vnikla. Prvú potápačskú masku zakrývajúcu nos vyrobila firma Cressi v roku 1952. 
Potápačské masky sa skladajú zo: 
Celotvárová potápačská maska.
Celotvárová maska vytvára priestor naplnený vzduchom pred celou tvárovou časťou hlavy; to sa používa na ochranu tváre pred Celotvárová potápačská maska je typ potápačskej masky, ktorá zakrýva celú tvárovú časť hlavy potápača. Býva s ňou pevne spojený druhý stupeň potápačského dýchacieho prístroja.
Celotvárová maska má niekoľko funkcií:
Celotvárové potápačšké masky môžu byť bezpečnejšie, než dýchanie z nezávislého náustka. V prípade, ak sa potápač dostane do bezvedomia alebo podľahne kŕčom z otravy kyslíkom, nemôže mu náustok dýchacieho prístroja vypadnúť z úst.
Jacques-Yves Cousteau

Jacques-Yves Cousteau (* 11. jún 1910, Saint-André-de-Cubzac, Francúzsko – † 25. jún 1997, Paríž) bol francúzsky námorný dôstojník, prieskumník, ekológ, filmár, fotograf a výskumník. Skúmal moria a všetky formy života pod vodou. Bol spolutvorcom aqua-lungu (potápačského prístroja s otvoreným okruhom), ako jeden z prvých bojoval za ochranu podvodného sveta a takisto bol členom Francúzskej akadémie.
Narodil sa v Saint-André-de-Cubzac v Gironde manželom Danielovi a Élisabeth Cousteau. Vo Francúzsku je všeobecne známy ako "le commandant Cousteau" ("Veliteľ Cousteau"), celosvetovo aj ako "Kapitán Cousteau".
Napísal mnoho kníh opisujúcich jeho podmorské výskumy. Vo svojej prvej knihe, ktorú vydal 3. februára 1953 s názvom "Tichý svet" "(fr. Le Monde du silence"), predpokladal existenciu echolokačných schopností sviňuchovitých. Kniha bola spracovaná do podoby podmorského dokumentárneho filmu s názvom "Tichý svet", ktorý režírovali Cousteau a Louis Malle. Tento film bol jedným z prvých filmov v ktorom bola použitá podvodná kamera na farebné zdokumentovanie oceánskych hlbín. Film získal v roku 1956 Zlatú palmu na filmovom festivale v Cannes a zostal jediným dokumentárnym filmom, ktorému sa to podarilo až do roku 2004, keď toto ocenenie získal film "Fahrenheit 9/11". V roku 1957 získal aj Oscara za najlepší dokumentárny film.
V rokoch 1966 až 1976 moderoval dokumentárny televízny seriál "The Undersea World of Jacques Cousteau", ktorý uvádzali americké komerčné televízne stanice. Druhý dokumentárny seriál, "The Cousteau Odyssey", vysielali v rokoch 1977 až 1982 verejnoprávne televízne stanice.
Aureole

Aureole je typ sovietsko-francúzskych družíc postavených na platforme AUOS a určených na atmosférický výskum. Aureole I štartovala 27. decembra 1971 na výstrednú dráhu 400 – , so sklonom 74°, obežnou dobou 114,65 min, Aureole 2 (s hmotnosťou ) 25. decembra 1973 na dráhu 400 – , so sklonom 74° a obežnou dobou 109,16 min. Prístroje sledovali toky protónov a elektrónov, energiu častíc, parametre atmosféry a polárne žiare.
Emergencia (botanika)

Emergencia je v botanike viacbunkový veľký výrastok z pokožkových aj podpokožkových buniek, niekedy aj so zachovanými vodivými pletivami. Môže byť žľaznatý (nektárium) alebo krycí (ostne na ruži, egreši, tŕň).
Potápačský oblek

Potápačský oblek je odev používaný pri potápaní, ktorý ochraňuje potápača pred prostredím pod vodou.
Moderné potápačské obleky môžeme rozdeliť do dvoch kategórií:
Santa Isabel (sopka)

Santa Isabel je názov neaktívneho andezitového štítového vulkánu, nachádzajúceho sa v Kolumbii, asi 130 km západne od hlavného mesta Bogoty, medzi sopkami Nevado del Ruiz a Nevado del Tolima. Nie je známy vek poslednej erupcie, ale lávové prúdy, nachádzajúce sa na juhozápadnej a juhovýchodnej strane sopky sú pomerne mladé (približne 5 000 ročné).
Rnb

RNB môže byť:
Rnb môže byť:
Barotrauma

Barotrauma je mechanické poškodenie orgánových štruktúr ako následok nerovnosti tlakov (baro – tlak), teda ako dôsledok stláčania alebo aj rozpínania vzduchu (najčastejšie). Tkanivo sa môže roztrhnúť, môže byť stlačené alebo nastane edém. 
Príčiny vzniku barotraumy.
Telo sa z veľkej väčšiny skladá zo štruktúr, ktoré sú nestlačiteľné. Keď sa potápame, okolitý tlak stúpa o jednu atmosféru (101,3 kPa) každých 10 metrov. Každá dutina v tele (dutý orgán) musí byť pri procese klesania, alebo stúpania v rovnováhe s okolitým tlakom. Ak nie je, vzniká stav nazývaný "blok" (squeeze), ktorý môže spôsobiť deštrukciu postihnutých štruktúr – barotraumu. 
Druhy barotraum.
Z hľadiska patologického mechanizmu môžu barotraumy vzniknúť pri podtlaku a pri pretlaku:
Z hľadiska topografie sa dajú barotraumy rozdeliť na:
Bethesda Softworks

Bethesda Softworks, LLC je americká spoločnosť s ručením obmedzeným (anglicky "limited liability company"), ktorá od roku 1985 pôsobí ako vývojár a vydavateľ počítačových hier a videohier. Patrí do holdingového zoskupenie ZeniMax Media, Inc. Najznámejšími produktami spoločnosti sú počítačové hry a videohry.
História.
Spoločnosť Bethesda Softworks bola založená v roku 1985 Christopherom Weaver v meste Bethesda v americkom Marylande. V roku 1990 sa spoločnosť presťahovala do marylandského mesta Rockville. Neskôr bola odkúpená spoločnosťou Zenimax Media, Inc., ktorú Christopher Weaver založil v roku 1999.
Spoločnosť Bethesda Softworks je spojená s vývojom prvej športovej simulácie, ktorá sa snažila napodobňovať fyzikálne zákonitosti. Bola to hra "Gridiron!", Ktorá bola vydaná v roku 1986 pre počítače Atari ST, Commodore Amiga a Commodore 64/128. Bethesda Softworks hru vyvinula pre spoločnosť Electronic Arts. Cez dlhú históriu vývoja hier v rôznych žánroch sa Bethesda Softworks najviac preslávila RPG sériou "The Elder Scrolls". Práce na prvej hre boli zahájené programátorom Julianom Lefayem v roku 1992 a hra bola vydaná v roku 1994. V ďalších rokoch boli vydané ďalšie diely tejto hernej série, niektoré hry boli doplnené aj datadiskmi. Ako zatiaľ posledná vyšla "" v roku 2011. 
Bethesda Softworks tiež vydala tri hry zo sveta Star Trek, a to ' (pre PC a Xbox 360), ' (pre Nintendo DS a PlayStation Portable) a ' (pre PlayStation 2). V zime 2007 bola vydaná hra ' pre herné konzoly Wii a PlayStation 2. V roku 2004 spoločnosť kúpila práva k hernej sérii "Fallout" od spoločnosti Interplay entertainment a od konca roka začal vývoj ďalšieho dielu Fallout 3, ktorý bol vydaný na jeseň 2008 pre PC, PlayStation 3 a Xbox 360.
Zoznam hier spoločnosti Bethesda Softworks.
Hry vydané spoločnosťou Bethesda Softworks.
Nasledujúce hry boli vydané spoločnosťou Bethesda Softworks, ale boli vyvinuté inými subjektmi.
Whitney Houstonová

Whitney Elizabeth Houstonová (* 9. august 1963 Newark, New Jersey, Spojené štáty † 11. február 2012 Beverly Hills, Kalifornia, Spojené štáty) bola americká RnB a pop speváčka, herečka, bývalá modelka, príležitostná textárka a producentka.
18. júla 1992 sa vydala za speváka Bobbyho Browna. Po necelom roku sa im narodila dcéra Bobbi Kristina Houston Brown, jej prvé dieťa, jeho štvrté.
16. októbra 2006 bolo ich manželstvo rozvedené. 
11. februára 2012 bola Whitney Houston nájdená mŕtva vo svojej izbe v hoteli v Beverly Hills. Príčinou úmrtia bolo utopenie sa vo vani.
Long Island

Long Island je ostrov v americkom štáte New York. Má rozlohu a žije tu vyše 7,5 milióna obyvateľov. Je to najväčší ostrov v 48 amerických štátoch a najľudnatejší. V celosvetovom meradle je 17. najľudnatejší na svete. Priemerná hustota zaľudnenia ostrova je okolo 2110 obyvateľov na štvorcový kilometer.
Názov "Long Island" znamená "dlhý ostrov" a aj v skutočnosti je omnoho dlhší ako široký, jeho dĺžka je okolo a šírka iba . Pôvodní obyvatelia ostrov nazývali "Paumanok".
Na najzápadnejšej časti ostrova sa nachádzajú dve štvrte mesta New York, konkrétne Brooklyn a Queens.
Michail Ivanovič Čigorin

Michail Ivanovič Čigorin () (* 12. november 1850, Gatčina, Rusko – † 25. január 1908, Lublin, Poľsko) bol ruský šachový veľmajster, jeden z najlepších svetových hráčov na konci 19. storočia.
Životopis.
Detstvo prežil Čigorin v sirotinci, kde sa aj naučil hrať šach. Po skončení školy pracoval najskôr ako úradník, potom sa už naplno začal venovať šachu. V roku 1876 nastúpil dráhu šachového profesionála, okrem toho bol aj šachový publicista (mnoho rokov vydával šachový časopis) a významný organizátor šachového života v Rusku.
Čigorinova hra predstavovala vrchol šachového "romantizmu" 19. storočia. Bol vyznavačom agresívneho, útočného šachu, jeho hra však bola podstatne prepracovanejšia, ako hra iných predstaviteľov tohto štýlu. Vo svojich teoretických prácach často odporoval Steinitzovmu poňatiu šachu. Ku koncu kariéry sa však sám snažil vo svojej hre Steinitzove princípy uplatňovať. Významne obohatil teóriu otvorení. Aj v súčasnosti sa hráva "Čigorinov variant" v Španielskej hre alebo "Čigorinova obrana" v Dámskom gambite. Čigorinovou slabinou bol dosť nepragmatický prístup k partiám. V otvorení často experimentoval, čo ho stálo nejednu porážku. To spôsobovalo aj jeho dosť nevyrovnané turnajové výsledky.
V rokoch 1878 - 1880 zohral štyri zápasy so svojím krajanom "E. Šiffersom" s celkovým výsledkom 27:15, =16 v prospech Čigorina. Víťazstvom na turnaji v Petrohrade 1879 si vydobyl 1. miesto v ruskom šachu.
Na medzinárodnej scéne debutoval v roku 1881. Na turnaji v Berlíne skončil 3.-4. Vo Viedni 1882 bol až 12.-13., ale v Londýne 1883 skončil 4., keď vyhral obidve partie nad Steinitzom. V New Yorku bol 1.-2. V roku 1889 zohral v Havane zápas o titul majstra sveta so Steinitzom, ktorý prehral 6½:10½(6:10, =1). V roku 1890 hral tiež v Havane zápas s Isidorom Gunsbergom nerozhodne 9:9, =5. Druhý zápas o titul majstra sveta zohral Čigorin so Steinitzom v roku 1892. Hralo sa opäť v Havane a Čigorin prehral 8:10(=5). V roku 1893 hral v Petrohrade zápas s Tarraschom, ktorý sa skončil nerozhodne 9:9(=4).
Na turnaji v Hastingse 1895 mal Čigorin na dosah životný úspech. Takmer celý turnaj bol na čele, ale v predposlednom 20. kole podal bielymi kameňmi podpriemerný výkon a prehral v 16 ťahu... Skončil 2. za Američanom Pillsburym, ale pred majstrom sveta Laskerom, pričom oboch súperov v partii porazil. Nedarilo sa mu na šesťkolovom turnaji štyroch veľmajstrov v Petrohrade 1895/96, ktorý sám pomáhal zorganizovať. Skončil posledný. V Budapešti 1896 bol 1.-2., užší zápas o 1. miesto s talentovaným Čechom Rudolfom Charouskom vyhral 3:1. V Norimbergu 1896 bol 9.-10., v Berlíne 1897 10., vo Viedni 1898 6.-7., v Kolíne nad Rýnom 1898 2.-4., v Londýne 1899 7., v Paríži 1900 6., v Monte Carlo 1901 bol 2.-4., o rok neskôr 8. Na majstrovstvách Ruska v Moskve 1901 bol 1., keď získal 16½/17! O dva roky neskôr titul obhájil v Kyjeve. V Hannoveri 1902 skončil 7., vyhral gambitový turnaj vo Viedni 1903, v Cambridge Springs 1904 bol 6.-7., v Barmen 1905 7.-10., v Norimbergu 1906 5., v Lodži 1906 2., v Ostende 1907 6.(posledný) a v Karlových Varoch 1907 až 17.-18.
Michail Čigorin zomrel 25. 1. 1908 v Lubline.
HC Zlín

HC Zlín môže byť:
Lodžské vojvodstvo

Lodžské vojvodstvo (po poľsky: "Województwo łódzkie") je jedno zo 16 vojvodstiev Poľska. Nachádza sa v strednom Poľsku a hraničí vojvodstvami:
Mestské okresy.
"údaje z 31.12.2004"
Mestá.
Vo vojvodstve je 43 miest a 3 z nich majú práva powiat "údaje z 31.12.2005"
Hospodárstvo.
Priemysel.
Najvýznamnejšie oblasti:
Ochrana prírody.
Chránených je 9 % povrchu vojvodstva ako 65 rezervácií a 7 chránených krajinných oblastí:
Vrbica (Liptovský Mikuláš)

Vrbica je časť Liptovského Mikuláša, oficiálne súčasť mestskej časti Nábrežie-Vrbica. Je to pôvodne garbiarske a pltnícke mestečko v tesnej blízkosti Liptovského Mikuláša, priamo na pravom brehu Váhu, juhozápadne od centra mesta. Od roku 1923 je jeho súčasťou. 
Dejiny.
Podľa najstaršej písomnej zmienky z roku 1267, existovala už pred rokom 1235. Disponovala mestským právom starším ako susedný Liptovský Mikuláš (z roku 1412, podľa vzoru mestského práva mesta Krupina). Mestečko aj napriek tomu bolo poddanským mestom panstva Liptovský Hrádok. Ešte v roku 1600 bola Vrbica ľudnatejšia ako Liptovský Mikuláš (60 domov, hostinec a mlyn). V období 19. storočí sa tu rozvinul kožiarsky a drevospracujúci priemysel. V druhej polovici 20. storočia (60. a 70. roky) bolo mestečko v súvislosti s novou výstavbou takmer úplne asanované. 
Kultúra a zaujímavosti.
Urbanizmus.
Z pôvodného centra mestečka sa ako jeho dominanta zachoval evanjelický kostol. Niekoľko pôvodných obytných domov dodnes stojí na Vrbickej ulici, v priestore ohraničenom z východu ulicou J. Janošku a z východu Kollárovou ulicou. V radovej zástavbe stál aj rodný dom súrodencov Rázusovcov, ktorý sa však nedochoval. Pamätná izba Martina Rázusa a jeho súrodencov (tzv. Rázusovie dom) je umiestnená v inom dome z druhej polovice 19. storočia. Pôvodná zástavba je až na niekoľko domov na Vrbickej ulici úplne zlikvidovaná, na jej mieste vyrástli rodinné domy (severne od Borbisovej ulice) a obytné bloky sídliska Nábrežie (južne od Borbisovej a Vrbickej ulice). Medzi Vrbickou a Kollárovou ulicou vyrástlo menšie sídlisko Vrbica-sever. Pôvodné obytné domy sú postupne asanované a ustupujú novšej výstavbe.
Potápačský počítač

Potápačský počítač je jednoúčelový náramkový počítač používaný potápaní.
Medzi základné funkcie patrí
Moderné počítače sú vybavené ďalšími funkciami, ako sú
Simulačný režim.
V simulačnom režime vypočítavajú potápačské počítače parametre ponoru pri ručnom zadávaní hĺbky a času. Takáto simulácia sa používa pri plánovaní série ponorov.
Kompenzátor vztlaku

Kompenzátor vztlaku (angl. "buoyancy control device" - "BCD") je časť potápačského výstroja, ktorý potápačom umožňuje kontrolovať a riadiť svoj vztlak.
Prostredníctvom riadenej zmeny vztlaku môže potápač udržiavať konštantnú hĺbku alebo ju plynulo meniť (zostupovať alebo vystupovať). Kompenzátor vztlaku slúži tiež ako záchranný prostriedok, ktorý po nafúknutí urdžuje potápača na hladine.
Potápačský skúter

Potápačský skúter (angl. "Diver Propulsion Vehicle") je prístroj používaný pri potápaní na rýchlejší a úspornejší pohyb pod vodou.
Používa sa najmä v prípadoch, ak je potápač limitovaný zásobou dýchacej zmesi, alebo sa potrebuje vyhnúť zdĺhavej dekompresii. Umožňuje potápačom prekonať pod vodou dlhšie vzdialenosti s omnoho menšou námahou v porovnaní s klasickým pohybom pod vodou pomocou plutiev. Tým umožňuje ušetriť až okolo 50 % z %celkovej spotreby dýchacej zmesi. Potápači skúter často využívajú aj pri preprave ďalšieho materiálu pod vodou.
Helen Kellerová

Helen Adams Kellerová (* 27. jún 1880, Tuscumbia, Alabama, USA – † 1. jún 1968, Easton, Connecticut) bola americká spisovateľka, aktivistka a učiteľka. Ako prvý hlucho-slepý človek vyštudovala Harvard University. 
Životopis.
Jej otec, kapitán Arthur H. Keller, bol bývalý armádny dôstojník, matka Kate Adams Kellerová. Rodina Kellerovcov pochádza z Nemecka. 
Narodila sa ako zdravé dieťa. V 19 mesiacoh ochorela na vtedy neznámu meningitídu, ktorá ju pripravila o zrak i sluch. Očný a ušný lekár rodiny zoznámil jej matku s Alexandrom Grahamom Bellom, ktorý vtedy pracoval s nepočujúcimi deťmi. Vďaka jeho pomoci prišla do rodiny Kellerovcov dvadsaťročná lektorka Perkinsovho inštitútu pre nevidiacich, Anne Sullivanová. Táto učiteľka sa stala kľúčovou osobou života vtedy sedemročnej Helen.
Anne sa ju snažila naučiť prstovú abecedu. Veľmi sa jej nedarilo až do dňa, kedy Helen priviedla k záhradnej pumpe. Na jednu ruku jej pustila prúd vody, na druhú jej prstovou abecedou stále dookola hláskovala slovo "voda". Keď Helen pochopila, podnietilo to v nej obrovský záujem poznávať svet. Nútila Anne, aby jej do ruky hláskovala názvy všetkého, čoho sa dotkla. Počas niekoľkých hodín sa tak Helen naučila prvých tridsať slov svojho života. Vďaka Anne sa Helen tiež naučila hovoriť.
Ďalších šesť rokov navštevovala Perkinsov inštitút pre nevidiacich a od roku 1894 strávila spoločne s Anne dva roky v New Yorku štúdiom na dvoch rôznych školách pre nepočujúcich. Po návrate sa zapísala do Cambridgeskej dievčenskej školy a následne na Radcliffovu univerzitu. Tu sa stretla so svojim veľkým obdivovateľom Markom Twainom. Ten ju zoznámil s magnátom Standard Oil, Henrym H. Rogersom, ktorý financoval celé jej štúdium.
Helen promovala v roku1904 a stala sa tak vo veku 24 rokov prvý človekom v dejinách, ktorý s takým zmyslovým postihnutím vyštudoval univerzitu.
Machín

Machín je názov menšieho (~ 2 650 m vysokého) stratovulkánu, ležiaceho na južnom okraji masívu Ruiz-Tolima, asi 20 km severozápadne od kolumbijského mesta Ibagué. Vrchol sopky je ukončený kalderou s priemerom asi 3 km. So vznikom kaldery sú spojené objemné pyroklastické prúdy, ktoré sú uložené až do vzdialenosti 40 km od vulkánu. Neskoršie erupcie v holocéne vyprodukovali dacitové bloky a popolové prúdy, ležiace na juhozápadnom okraji kaldery.
Germaine Greerová

Germaine Greerová (* 29. január 1939, Melbourne, Austrália) je austrálska akademička, spisovateľka a hlásateľka.
Je považovaná za jeden z najvýznamnejších feministických hlasov 20. storočia. Na čelo hnutia za oslobodenie žien sa postavila v sedemdesiatych rokoch knihou "Ženský eunuch" (1970). Tvrdila, že ženy sú frustrované spoločnosťou v ktorej dominujú muži.
Predsedníctvo Rady Európskej únie

V Rade Európskej únie funguje tzv. rotujúce predsedníctvo. V Rade sa predsedníctvo strieda každých šesť mesiacov. To však neplatí pre Radu pre zahraničné veci, ktorá má stáleho predsedu a je ním vysoký predstaviteľ Únie pre zahraničné veci a bezpečnostnú politiku.
Poradie predsedníctva v Rade Európskej únie (podľa rozhodnutia Rady 2007/5/ES, Euratom ):
Rok (rozlišovacia stránka)

Rok môže byť:
ROK, príp. RoK, môže byť:
Rock against communism

Rock against communism (R.A.C., RAC) - v preklade "„Rock proti komunizmu“" je nacionalistická hudobná platforma. Skupiny hrajúce pod touto hlavičkou majú spravidla buď otvorene nacionalistické texty - námety ako rasové násilie, antisemitizmus, ódy na pohlavárov nacistickej tretej ríše a pod., alebo vystupujú s istou dávkou kamufláže a v textoch sa stavajú hlavne proti prisťahovalcom, ľavicovej politike, drogám a vyjadrujú podporu nacionalizmu.
História.
Kampaň s týmto názvom vznikla roku 1978 v Spojenom kráľovstve ako odpoveď ultrapravice na antirasistické podujatia hudobných skupín konajúce sa pod hlavičkou R.A.R. (Rock against racism - Rock proti rasizmu). Keďže neonacisti nemohli otvorene propagovať fašizmus a rasistické myšlienky napríklad ako „Rock za rasizmus“ alebo „Rock proti prisťahovalcom“ stavili na antikomunizmus, ultrapravici vlastný. Takto sa názov stal prijateľnejším a pre nezainteresovaného nijako nesúvisel s neonacizmom. „Rock proti komunizmu“ podporovala aj britská krajne pravicová strana National Front - NF (Národný front).
Prvý koncert pod značkou R.A.C. sa konal v anglickom Leeds v roku 1978, vystúpili na ňom kapely The Dentists a The Ventz. Ďalší koncert sa uskutočnil v roku 1979 a na jar 1983, kde vystúpila ako hlavná hviezda večera neonacistická skupina Skrewdriver. Potom sa už koncerty konali častejšie a vystúpili na nich skupiny ako: Brutal Attack, Skullhead, Squadron, Sudden Impact, Ovaltinees, Lionheart, No Remorse, Violent Storm, Battlezone a iné.
Onedlho začali R.A.C. koncerty napádať členovia antifašistických organizácií ako Anti-Fascist action (Antifašistická akcia) a Anti-Nazi League (Antinacistická liga). Táto skutočnosť prinútila organizátorov konať podobné akcie utajene, čím samozrejme sama obmedzila svoj vplyv na verejnosť. K dôvodom utajenia sa neskôr pridal aj strach z policajnej perzekúcie, hlavne kvôli textom progagujúcim neznášanlivosť.
Hudobné štýly.
Keďže príslušnosť k platforme Rock against communism vyjadrujú hlavne texty a politická príslušnosť členov skupiny, stretávame sa s viacerými hudobnými štýlmi. Spoločným rysom je rýchla a energická hudba ako napr.: metal (najčastejšie NSBM-národne socialistický black-metal), punk (Nazi-punk), Oi!, hard-core (Hate-core). Iróniou je, že ide o štýly, ktorých vznik nemá nič spoločné s rasizmom a fašizmom, ale boli jednoducho prebraté neonacistami.
RAC

RAC môže byť:
Rokenrol

Rokenrol alebo rock and roll alebo rock'n'roll je žáner populárnej hudby, ktorý sa vyvinul v Spojených štátoch po druhej svetovej vojne, koncom 40. rokov 20. storočia . Je spojením rytmov afroamerického [[blues]], americkej [[country music]] a [[gospel]]ovej hudby. Napriek tomu, že rokenrolové prvky môžeme nájsť už v country nahrávkach z 30. rokov a bluesových skladbách z 20. rokov, rock and roll nemal svoje pomenovanie až do [[50. roky 20. storočia|50. rokov]]. Ranou formou tohto žánru bolo [[rockabilly]], ktoré kombinovalo country a [[džez]], s vplyvmi [[folk]]u z oblasti [[Apalačské vrchy|Apalačských vrchov]] a gospelu. Jednu rokenrolovú vetvu v hudobnej kulttedy [[slum]]ovej časti Manhattanu, zvanej Five Points v tancoch afrických prisťahovalcov na melódie ovplyvnené európskymi žánrami, hlavne írskym a talianskym rýchlym tancom.
Termín „rock and roll“ sa bežne používa na pomenovanie v dvoch rozličných významoch. V prvom prípade ide o [[synonymum]] označenia [[rock]]ovej hudby, v druhom ide o označenie hudobného žánru, rokenrolu, ktorý sa stal populárnym v 50. rokoch. Tento článok sa zaoberá rokenrolom, hudobným žánrom 50. rokov. 
Klasická rokenrolová hudba je hraná na jednej, alebo dvoch [[elektrická gitara|elektrických gitarách]] (jedna sólová a jedna rytmická) a na strunách [[basa|basy]], od polovice 50. rokov na elektrickú [[basová gitara|basovú gitaru]] a na [[bicie nástroje]]. Koncom 40. a začiatkom 50. rokov túto hudobnú formáciu sprevádzali aj hráči na [[klavír]] a [[saxofón]]. Rytmus hudby je v štýle zvýrazneného bluesového [[boogie woogie]].
Pozri aj.
[[Kategória:Rokenrol| ]]
[[Kategória:Hudobné žánre USA]]
[[Kategória:Afroamerická hudba]]
[[Kategória:Populárna hudba]]
Pop

Pop môže byť:
POP môže byť:
Pop-music

Pop-music alebo pop môže byť:
Sotará

Sotará je v súčasnosti neaktívny stratovulkán, nachádzajúci sa v južnej Kolumbii, juhovýchodne od mesta Popayán. Vulkán, budovaný je prevažne andezitovo-dacitovými horninami. Je pomerne neznámy, nie sú doložené žiadne záznamy o jeho erupcii, ale na jeho svahoch sa nachádzajú aktívne fumaroly a termálne pramene, takže sopka nie je úplne vyhasnutá. Jej vrchol tvora tri kaldery (priemer 4,5, 2,5 a 1 km), ktorých vznik značne zmenil morfológiu vrcholu sopky.
Doña Juana (sopka)

Doña Juana je v súčasnosti neaktívny stratovulkán, nachádzajúci sa v južnej Kolumbii. Jeho vrchol je tvorený dvoma kalderami a okolie vrcholu posiate viacerými lávovými dómami postkalderového štádia. Staršia kaldera vznikla počas stredného holocénu a jej vznik sprevádali mohutné pyroklastické prúdy. Maldšia kaldera je miestom poslednej aktivity sopky. Erupciu v rokoch 1897-1906 spôsobil výzdvih lávového domu v kaldere, ako sprievodné fenomény sa vyskytli viaceré objemné pyroklastické prúdy.
Hruška (plod)

Hruška je plod ovocného stromu hruška. Je to malvica. 
Tieto šťavnaté plody sa podľa obdobia dozrievania delia na letné, jesenné a zimné. Letné hrušky sú najmenej trvanlivé, zimné hrušky vydržia najdlhšie. 
Hrušky sú ovocie s veľmi nízkym obsahom vitamínu C. Nezanedbateľný je však výskyt vitamínu B, a to hlavne pod šupkou. Hrušky obsahujú okrem vitamínov najmä vápnik, fosfor a ľahko stráviteľné cukry. Majú antibakteriálny, močopudný a posilňujúci účinok. 
Využitie v ľudovom liečiteľstve.
Ich plody alebo šťava sa používajú v ľudovom liečiteľstve pri obezite, močových kameňoch, vysokom krvnom tlaku. Varené a pečené sa používajú proti kašľu a záduchu, odvar zo sušených hrušiek proti hnačkám. Hrušky prečisťujú črevá, odstraňujú zápchu a iné poruchy trávenia. Niektoré odrody obsahujú v dužine drobné zrniečka, ktoré ľuďom s citlivými črevami a poruchami žlčníka, ak sa konzumujú v surovom stave, spôsobujú ťažkosti. Plané hrušky majú liečivejšie vlastnosti ako hrušky ušľachtilé.
Hruška

Hruška môže byť:
Azufral

Azufral je názov v súčasnosti neaktívneho stratovulkánu, nachádzajúceho sa v južnej Kolumbii. Horniny Azufralu majú väčší obsah SiO2 ako ostatné kolumbijské sopky, petrologicky sú to prevažne dacity až ryolity. Vrchol sopky je ukončený kalderou s rozmermi 2,5 × 3 km, v jej severozápadnej časti sa nachádza jazero Laguna Verde a pobíž neho viacero lávových dómov, najmladšie majú približne 3 600 rokov. V okolí niektorých dómov sa nachádzajú aj aktívne fumaroly.
Cumbal

Cumbal je najjužnejšie ležiaci vulkán v Kolumbii, ktorý bol aktívny v historickej dobe (posledná erupcia sa odohrala v roku 1926). Sopka je tvorená prevažne andezitmi a dacitmi a má pretiahnutý tvar v smere severovýchod-juhozápad. Na vrcholovom hrebeni sa nachádzajú dva aktívne krátery a niekoľko neaktívnych. V obidvoch kráteroch sú aktívne fumaroly, na juhozápadnom okraji aj termálne pramene.
Cerro Negro de Mayasquer

Cerro Negro de Mayasquer je neaktívny stratovulkán prevažne andezitového a dacitového zloženia, nachádzajúci sa na hraniciach Ekvádora a Kolumbie. Jeho vrchol je ukončený kalderou, v rámci ktorej sa nachádza menšie jazierko. V okolí jazierka sú viaceré aktívne solfatáry. Erupcia, hlásená z roku 1936 bola pravdepodobne mylná (skutočný pôvodca bola ekvádorská sopka Reventador).